Robert Hampton

Robert Hampton (25. heinäkuuta 1890 – 25. syyskuuta 1945) oli yhdysvaltalainen ragtime-säveltäjä ja pianisti.

Elämä

Hamptonin elämästä ei tiedetä kovin paljoa. Hän syntyi Tuscumbiassa, Alabaman osavaltiossa joko vuonna 1890 tai 1891.http://perfessorbill.com/comps/rhampton.shtml Virallisissa asiakirjoissa on mainittu molemmat vuodet. Melko pian Hamptonin perhe muutti Little Rockiin, Arkansasiin, jossa vietti Robert lapsuutensa. Hänen isänsä kuoli ennen kuin Robert täytti 10 vuotta.

Vuoteen 1910 mennessä Hampton oli muuttanut St. Louisiin Missourin osavaltioon.http://perfessorbill.com/comps/rhampton.shtml Hän toimi siellä pianistina vuodesta 1910 alkaen. Hamptonin soitto oli mestarillista, ja hän toimi esikuvana monille St. Louisin koulukunnan ragtime-pianisteille, kuten Charles Thompsonille ja Artie Matthewsille, ja jopa kuuluisa pianisti Jelly Roll Morton kertoi omaksuneensa vaikutteita Hamptonilta.http://perfessorbill.com/comps/rhampton.shtml

Vuonna 1914 Hampton julkaisi ensimmäiseen kappaleensa "Cataract Rag", ja seuraavana vuonna julkaistiin "Agitation Rag". Näiden kappaleiden sovittamisesta julkaisua varten vastasi Artie Matthews, joka oli tuohon aikaan John Starkin musiikkikustantamon pääsovittaja. "Cataract Ragin" ja "Agitation Ragin" lisäksi Hamptonilta julkaistiin vain "The Dogin' Rag". Hänen koko muu tuotantonsa on jälkeenpäin kadonnut. Hänen kuitenkin tiedetään säveltäneen noin 40 sävellystä.http://perfessorbill.com/comps/rhampton.shtml

Vuonna 1917 Hamptonin mainitaan olleen naimisissa, mutta jo vuonna 1920 hän oli jäänyt leskeksi.http://perfessorbill.com/comps/rhampton.shtml

Hampton ei myöhemmällä iällään enää kyennyt soittamaan yhtä taitavasti kuin 1910-luvulla. Osittain tästä syystä ja varsinkin siitä syystä, että hänen musiikkinsa unohdettiin, hän katkeroitui. 1920-luvulla hän muutti Los Angelesiin. Hän toimi siellä orkesterimuusikkona http://perfessorbill.com/comps/rhampton.shtml. Viimeiset vuotensa hän eli eteläisessä Kaliforniassa, jossa kuoli syyskuussa 1945 54 tai 55 vuoden iässä juuri ennen kuin ragtime-musiikin uusi tuleminen alkoi.

Sävellykset
 The Dogin' Rag (n. 1913)
 Cataract Rag (1914)
 Agitation Rag (1915)

Lähteet
 Bill Edwardsin ragtimesivusto 

Viitteet

Luokka:Yhdysvaltalaiset pianistit
Luokka:Yhdysvaltalaiset säveltäjät
Luokka:Ragtime-pianistit
Luokka:Vuonna 1890 syntyneet
Luokka:Vuonna 1945 kuolleet